burgasdotpro/wikipedia huggingface dataset:
Ázijská kvalifikácia v hádzanej žien na LOH 2008

Ázijská kvalifikácia v hádzanej žien na LOH 2008 bola ázijská kontinentálna kvalifikácia žien v hádzanej na Letné olympijské hry 2008 v Pekingu, ktorú organizovala Ázijská hádzanárska federácia (AHF). Konala sa v Alma-Ate, v Kazachstane od 25.29. augusta 2007. Zúčastnili sa jej 4 družstvá. 
Na hádzanársky turnaj LOH 2008 postúpilo iba víťazné družstvo. V poradí ďalšie 2 družstvá postúpili na svetovú olympijskú kvalifikáciu.
Výsledky.
1. turnaj.
Pozn: Výsledky prvého turnaja boli neskôr Medzinárodným arbitrážnym súdom vyhlásené za neplatné a musel sa uskutočniť druhý turnaj.
2. turnaj.
Prihlásili sa naň iba 2 družstvá.
Konečné poradie.
Pozn: Katar sa neskôr odmietol zúčastniť svetovej OH kvalifikácie, nahradilo ho .
Offeris

Offeris (Offer - ponuka, is - informačný systém) je názov komerčného obchodného softvéru vyvíjaného slovenskou spoločnosťou Tabi Corp., s.r.o. od roku 2008. Obchodný softvér Offeris je Webová aplikácia slúžiaca malým, stredným a veľkým firmám na spravovanie ich obchodnej agendy. Offeris sa od počiatku predával vo forme Licencie pričom mohol byť inštalovaný buď na servery poskytovateľa služby (outsourcing) alebo na server zákazníka. Od 1.5.2013(ver.: 4.5) je tiež ponúkaný ako služba (Software as a service). V tomto prípade je inštalácia možná len na server poskytovateľa.
Dostupné verzie.
Od 1.1.2014 (ver.: 4.7) je Offeris dostupný v dvoch verziách zameraných na konkrétnu skupinu zákazníkov:
Obidve verzie sú dostupné v slovenskom, českom a anglickom jazyku. Pre obe verzie je tiež dostupna možnosť značnej personalizácie systému.
Moduly systému.
Moduly sú rozdelené do piatich kategórii pričom nie všetky sú obsiahnuté vo verzii EASY.
Bartolomé (Galapágy)

Bartolomé je ekvádorský ostrov, ktorý spolu s inými ostrovmi tvorí súostrovie Galapágy. Je to sopečný ostrovček nachádzajúci sa blízko pobrežia ostrova Santiago. Bartolomé je jeden z „najmladších“ ostrovov súostrovia Galapágy. Tento ostrov a zátoka Sulivan Bay na ostrove Santiago dostali meno po námornom dôstojníkovi Sirovi Bartholomewovi Jamesovi Sulivanovi, prírodovedcovi a celoživotnom priateľovi Charlesa Darwina. Sir Sulivan bol poručík na palube brigy HMS Beagle patriacej Britskému kráľovskému námorníctvu. Meno ostrova Bartolomé je pošpanielčené meno Bartholomew. Sir Bartholomew James Sulivan spolu s Darwinom preslávili dané ostrovy.
Bartolomé má rozlohu 1,2 km² a jeho najvyšší bod je 114 m. Na ostrove sa nachádza preslávený štít v tvare hrotu nazývaný "Pináculo" (v preklade štít). Tento štít sa stal najznámejším prvkom súostrovia Galapágy. Na ostrove žijú tučniaky galapágske ("Spheniscus mendiculus") a tulene hrivnaté ("Otaria flavescens"). Môžeme tu pozorovať aj rôzne lávové útvary a sopečné kužele.
Ostrov ponúka jednu z najkrajších scenérií súostrovia. Ostrov Bartolomé je vlastne vyhasnutá sopka. Nachádzajú sa tam rôzne červenozeme, "suelos naranjas" (v preklade oranžovozeme), "suelos verdes" (zelenozeme), černozeme a lesklé sopečné útvary. Na ostrove Bartolomé sa nachádza ľahko prístupný sopečný kužeľ, z ktorého sa návštevníkom naskytne úžasný výhľad na ostatné ostrovy.
Turisti na ostrove môžu navštíviť dve miesta. Na prvom sa dá plávať a potápať okolo známej skaly. Podmorský svet okolo ostrova je veľmi zaujímavý. Dá sa tam potápať napríklad s tučniakmi, morskými korytnačkami, žralokmi bielohrotými a rôznymi inými tropickými rybami. Druhým je záliv, ktorý je taktiež úžasným miestom na plávanie. Takzvané „zálivy dvojičky“ sú oddelené len úzkym pásom zeme.
Jan Puzyna de Kosielsko

Jan Maurycy Paweł Puzyna de Kosielsko (* 13. september 1842, Gwoździec – † 8. september 1911, Krakov) bol poľský rímskokatolícky biskup a kardinál; od roku 1895 až do svojej smrti sídelný biskup krakovský. V roku 1901 bol vymenovaný za kardinála.
Biografia.
Rané pôsobenie.
Študoval právo v Prahe, kde v roku 1868 získal doktorát a potom aj na Ľvovskej univerzite; 24. júna 1870 aj tu obdržal titul doktor práv. Pracoval v galícijskom súdnictve. V roku 1876 vstúpil do przemyślského diecézneho kňazského seminára. 6. mája 1877 prijal tonzúru, 20. novembra 1878 bol vysvätený za subdiakona a 1. decembra 1878 za diakona. 8. decembra bol v Przemyśli vysvätený za kňaza przemyślským biskupom Maciejom Hirschlerom. Neskôr pôsobil ako vicerektor kňazského seminára v Przemyśli.
Biskup.
26. februára 1886 ho pápež Lev XIII. za pomocného biskupa ľvovského a titulárneho biskupa memphiského; biskupskú vysviacku prijal 25. marca 1886 v bazilike "S. Giovanni Canzio" v Ríme z rúk Mieczyslawa Halku "kardinála" Ledóchowského a spolusvätiteľov Františka Schönborna, arcibiskupa pražského a Josyfa Sembratowicza, emeritného gréckokatolíckeho arcibiskupa ľvovského. 22. januára 1895 ho pápež Lev XIII. vymenoval za biskupa krakovského.
Kardinál.
Na konzistóriu 15. apríla 1901 ho pápež Lev XIII. vymenoval za kardinála s titulom kardinál-kňaz a titulárnym kostolom "Santi Vitale, Valeria, Gervasio e Protasio". Zúčastnil sa na konkláve konanom od 31. júla do 4. augusta 1903 (5 dní) po smrti Leva XIII., kde v mene cisára Františka Jozefa I. prezentoval posledné veto pri voľbe pápeža v dejinách proti voľbe kardinála Mariana Rampollu del Tindaro. Na tomto konkláve bol nakoniec 4. augusta 1903 kardinál Giuseppe Melchiorre Sarto ako 68 ročný zvolený za pápeža a prijal meno Pius X.
Zomrel 8. septembra 1911 ako takmer 69 ročný v Krakove. Bol pochovaný v kaplnke Nepoškvrneného počatia vo Wawelskej katedrále.
Dryádka osemlupienková

Dryádka osemlupienková alebo dryádka osemlístková ("Dryas octopetala") je arkticko-alpínska kvitnúca rastlina z čeľade ružovité ("Rosaceae"). Je to malý vždyzelený poloker.
Rozšírenie.
Rastie v horských oblastiach na vápencovom podloží. Rastie v celej arktickej oblasti, rovnako aj v pohoriach v Škandinávii, Islande, Alpách, Karpatoch, Balkáne, Kaukaze, v Anglicku, v USA od Aljašky až po Skalnaté vrchy.
Je to oficiálna kvetina Severozápadných teritórií a národná kvetina Islandu.
Opis.
Stonky sú drevnaté, kľukaté s horizontálnymi vetvami. Listy sú navrchu hladké, zospodu s bielymi chĺpkami. Kvety sú na stonke dlhej 3 až 10 cm a majú osem bielych okvetných lístkov, na základe ktorých dostala rastlina svoje meno "octopetala". Jej plodmi sú nažky, ide o suché a pokrútené chĺpky, určené na nesenie vetrom.
Rastie na suchých lokalitách, kde sa sneh rýchlo roztápa, na štrkových a skalnatých podkladoch vo veľkých kolóniách.
Into the Badlands

Into the Badlands je americký akčný seriál, ktorý sa vysielal od 15. novembra 2015 do 6. máj 2019 na stanici AMC. Na Slovensku má seriál premiéru v rovnakom čase, t.j. 03:00 nasledujúci deň na AMC pre strednú Európu.
9. februára 2019 bolo oznámené, že seriál nebude pokračovať.
Príbeh.
Niekoľko storočí v budúcnosti sa vyvinula feudálna spoločnosť v dôsledku zničenia civilizácie. Táto oblasť je teraz nazývaná Badlands a je rozdelená medzi sedem konkurenčných barónov. Každý barón vynucuje ich železné pravidlo s pomocou verných vojsk, ktoré tvoria vycvičení zabijaci, známi ako clipperi. Najnebezpečnejší badlandský clipper je regent Sunny (Daniel Wu), najdôveryhodnejší poradca baróna Quinna (Marton Csokas). Po celé desaťročia, Quinn bol najmocnejší barón z Badlands, avšak najnovší barón na území, The Widow (Emily Beecham), začína testovať svoju chuť k boju. Jedného dňa, Sunny zachráni M.K. (Aramis Knight), dospievajúceho chlapca, ktorý prežil smrtiacu pascu. Sunny čoskoro dospeje k pochopeniu, že chlapec skrýva temné tajomstvo a má vypísanú odmenu na jeho hlavu. Spoločne budú vydávajú na odyseu, ktorá by mohla znamenať rozdiel medzi chaosom a osvietením pre všetkých v Badlands.
Soko J-21 Jastreb

Soko J-21 Jastreb je bojové a prieskumné lietadlo, navrhnuté a skonštruované v bývalej Juhoslávii. Ide o jednomiestny prúdový stroj, ktorý bol odvodený z prvého juhoslovanského prúdového lietadla G-2 Galeb. J-21 Jastreb bol vyvinutý ako náhrada za Republic F-84 Thunderjet, ktorý bol najpoužívanejším stíhacím bombardérom juhoslovanského letectva až do roku 1967.
Konštrukcia.
Pohonnú jednotku tvorí jeden motor Viper Mk531, ktorý bol vyrábaný na základe licencie s Rolls-Royce. Trup lietadla je skonštruovaný z hliníkovej zliatiny. Pomerne hrubé krídla poskytujú dostatok miesta pre palivové nádrže a hlavný zaťahovací podvozok, i keď mierne zhoršujú letové vlastnosti stroja. Podvozok s nízko-natlakovanými pneumatikami umožňuje lietadlu operovať aj z neupravených vzletových plôch. V porovnaní s Galebom má Jastreb zosilnenú konštrukciu, vďaka čomu môže uniesť viac zbraní ako jeho predchodca. Okrem troch guľometov Browning AN/M3 kalibru , umiestnených v nose lietadla, je J-21 schopný niesť až ďalšej výzbroje. Na 8 závesníkoch môže mať zavesené bomby, rakety alebo prídavné palivové nádrže.
Operačné nasadenie.
Vojny v Juhoslávii.
Dňa 28. februára 1994, narušilo šesť lietadiel J-21 a dve J-22 Oraos bezletovú zónu nad Bosnou, aby bombardovali Novi Travnik. V tom čase hliadkovali v oblasti americké stíhačky F-16. Dvaja piloti J-22 si po bombardovaní všimli americké F-16, letiace nad nimi. Ihneď opustili oblasť a prízemným letom sa dostali do Chorvátska, kam ich americkí piloti nemohli prenasledovať. Na zvyšok skupiny lietadlá F-16C zaútočili a štyri stroje sa im podarilo zostreliť. K trom zostrelom došlo za pomoci tepelne navádzaných rakiet Sidewinder a jeden za pomoci strely AMRAAM.
Používatelia.
Bývalí používatelia
Resolí

Resolí alebo resoli je likér typický pre kastílske mestečko Cuenca v Španielsku. Obsah alkoholu sa pohybuje medzi 16-18 stupňami. Ingrediencie, z ktorých je tento nápoj vyrobený, sú zvyčajne káva, anízovka alebo pálenka, škorica, pomarančová a citrónová kôra, cukor, klinčeky a voda, aj keď každá značka má svoj vlastný recept.
Charakteristika.
Resolí je nápoj s charakteristickou chuťou. Zvyčajne sa pije samostatne alebo s ľadom počas jedla a často sa podáva k sladkým koláčom ako napríklad "alajú", čo je koláč typický pre Cuencu. Medzi príležitosti kedy sa pije resoli vo väčšom množstve patria Vianoce a hlavne Veľká noc. V malom množstve má dobrý vplyv na trávenie.
Resoli, ktoré nájdeme v obchodoch, sa predáva vo fľaškách, ktoré majú často tvar spätý s mestečkom Cuenca: známe Casas Colgadas alebo významné budovy či "Nazareno" a pod. Niektoré reštaurácie podávajú resoli ako pozornosť podniku k zákuskom v malých sklenených džbánoch.
Ako zaujímavosť treba spomenúť, že aj napriek správnemu grafickému zobrazeniu slova resoli (bez akcentu), ho mnohí turisti, ktorí navštívia Cuencu vyslovujú ako "resolí", teda s ostrým prízvukom na poslednej slabike. Dôvodom je istá obchodná značka likéru, ktorá sa stala známou vďaka dvom skutočnostiam, a to fľaškovaniu nápoja do malých nádob, ktoré majú tvar typických Casas colgadas a taktiež vďaka tomu, že na debničkách, aby odlíšili svoju značku, predĺžili posledné písmeno „i“ a to so zámerom popliesť ľudí, aby tí, ktorí si kúpia tieto debničky, likér nazývali "resolí" (s prízvukom na poslednej slabike). Názov resoli pochádza zo slova rosoli a resolí je iba marketingový ťah obchodnej značky, ktorá dosiahla aby Real Academia Espaňola (RAE) akceptovala tento názov ako synonymum pôvodného názvu. V starších vydaniach slovníkov RAE boli pridané len slová rosoli a resoli a dnes v poslednej edícii sú akceptované všetky tri názvy rosoli, resoli aj resolí.
Mhd.sk, občianske združenie

mhd.sk, občianske združenie je občianske združenie na Slovensku so sídlom v Bratislave. Venuje sa mestskej hromadnej doprave a od svojho vzniku v roku 2005 prevádzkuje internetový portál imhd.sk.
imhd.sk.
Internetové stránky imhd.sk sú internetové stránky, ktoré prevádzkuje občianske združenie "mhd.sk, občianske združenie". Vznikli v roku 2000, "mhd.sk, občianske združenie" ich prevádzkuje od roku 2005 a v rokoch 20092015 spolupracovali s portálom Zoznam.sk. Stránky "imhd.sk" sa zameriavajú na mestskú hromadnú dopravu. Pôvodne to bola MHD len v Bratislave, neskôr sa k obsahu stránok pridali aj informácie o MHD v ďalších slovenských mestách a niektoré informácie o MHD v iných štátoch. Podľa štatistík internetové stránky imhd.sk patria k najnavštevovanejším internetovým stránkam na Slovensku.
Francúzske vzdušné a vesmírne sily

Francúzske vzdušné a vesmírne sily () sú leteckou zložkou Francúzskych ozbrojených síl. Vznikli v roku 1909 pod názvom "Service Aéronautique" a v roku 1912 sa oficiálne stali autonómnou súčasťou armády. Samostatnou zložkou sú od roku 1934. K 1. júlu 2019 slúžilo vo Francúzskych vzdušných silách 40 531 príslušníkov a 5 312 civilistov.
Organizačná štruktúra.
Základnou jednotkou francúzskeho armádneho letectva pred prvou svetovou vojnou bola letka ("escadrille"), zodpovedajúca približne rote a disponujúca 6 až 8 strojmi. Letky začali byť v priebehu vojny početne posilňované a neskôr združované do vyšších formácií nazvaných skupiny ("groupe") a „uskupenia“ či „zoskupenia“ ("groupement"). Túto štruktúru si letectvo zachovalo aj v medzivojnovom období, kedy bolo „zoskupenie“ premenované najprv na letecký pluk ("régiment d’aviation") a v roku 1933, s následným vznikom samostatnej "Armée de l’air", na eskadru ("escadre").
V čase začiatku druhej svetovej vojny sa početný stav jednotiek líšil podľa ich určenia, zatiaľ čo "groupe" vyzbrojené jednomotorovými stíhacími lietadlami mali ako tabuľkový počet, ktorý sa mohol mierne líšiť v závislosti od konkrétneho typu, zvyčajne stanovených 26 lietadiel, u jednotiek viacmotorových stíhačiek to bolo 20, u bombardovacích a prieskumných skupín 13 kusov a pozorovacie skupiny pre spoluprácu s armádou mali 11 strojov. Skupina ("groupe"), zložená z dvoch letiek, tak bola základnou samostatnou administratívnou a často aj taktickou jednotkou, a eskadra, tvorená dvoma až troma skupinami, plnila prevažne administratívnu úlohu. S vypuknutím vojny došlo k obnoveniu "groupement" ako taktického veliteľstva združujúceho niekoľko "groupe", často od rôznych eskadier, čím sa eskadra stala výhradne tylovou a doplňovacou úrovňou veliteľskej štruktúry.
V povojnovom období a vstupe Francúzska do NATO došlo k preznačeniu "groupe" na "escadron" (peruť), ktorá sa potom stala základnou operačnou a administratívnou jednotkou "Armée de l’air". Dve až tri letky ("escadrille") stále zostávajú organizačnou zložkou týchto perutí, pričom si zachovávajú vlastnú identitu a tradície, napríklad Letka SPA 3 Cigogne dite de Guynemer ("Escadrille SPA 3 Cigogne dite de Guynemer") v rámci Stíhacej perute 1/2 Cigognes ("Escadron de chasse 1/2 Cigognes"), ale nie operačnú samostatnosť.
V období medzi augustom a septembrom 2015 došlo v "Armée de l’air" k obnoveniu stupňa "escadre" (eskadra), postupne rušeného od roku 1993. V medziobdobí boli jednotlivé perute podriadené priamo základniam ("base aérienne") ako stupňu zodpovednému za pozemnú údržbu a zabezpečenie operácií.
Veliteľstvá.
Francúzske vzdušné a vesmírne sily majú tri veliteľstvá: dve veľké operačné veliteľstvá (CDAOA a CFAS) a jedno organické veliteľstvo (CFA).
Kolportér

Kolportér (z ) je pouličný predajca alebo podomový roznášač novín, časopisov či reklamných letákov. Výraz kamelot (z franc. "camelot") pritom označuje výlučne pouličného predajcu novín či časopisov. Zamestnanie resp. činnosť kolportéra sa označuje ako kolportérstvo, pričom hoci sa výraz kolportér spája najmä s periodickou tlačou a letákmi, môže tiež označovať predajcu a distribútora kníh (napr. Matej Hrebenda) a v hovorovom štýle šíriteľa či propagátora (napr. určitých myšlienok, ideológie).
Dejiny.
Približne do 2. polovice 19. storočia sa periodická tlač roznášala predplatiteľom (abonentom), následne sa rozšírilo jej predávanie priamo na verejných priestranstvách (na námestiach, frekventovaných uliciach, železničných staniciach a pod.). Túto prácu často vykonávali ľudia z chudobnejších sociálnych vrstiev (najmä deti), preto sa slovo "kamelot" do značnej miery stalo synonymom chudobného človeka (napr. v názve románu Hansa Dominika "Z kamelota milionárom"). V 20. storočí úloha kamelota postupne klesla, avšak nevymizla, pričom vzrástol význam stánkového a abonentského predaja periodík.
Darwin (ostrov)

Darwin (v minulosti tiež známy pod názvom ostrov "Culpepper") je ekvádorský ostrov ležiaci vo východnej časti Tichého oceánu, ktorý patrí do súostrovia Galapágy. Bol takto pomenovaný na počesť Charlesa Darwina, ktorý ostrovy preslávil po celom svete. Má rozlohu 1,1 km2 (110 hektárov) a maximálnu nadmorskú výšku Je domovom pre tulene, fregaty, leguány morské, čajky lastovičkovité, uškatce, veľryby, morské korytnačky, delfíny, suly červenonohé a suly maskované. Keďže na pevnine neexistujú žiadne miesta na vylodenie, najdôležitejšie atrakcie ostrova sa nachádzajú na pobreží Tichého oceánu, ktorý ponúka skutočne rôznorodé formy morského života.
Geológia.
Ostrov Darwin a ostrov Wolf (vzdialený od neho 40 km) sa občas spájajú dokopy ako Darwin a Wolf, resp. Darwin Wolf. Ostrov Darwin tvoria zvyšky vyhasnutej sopky s nadmorskou výškou a nachádza sa v severozápadnej časti súostrovia Galapágy. Sopka, ktorá tvorí základ ostrova, vyhasla, predpokladá sa, že k poslednému výbuchu tu došlo približne pred 400 000 rokmi, čo znamená, že ostrov je o niečo mladší ako ostrov Wolf. Láva v okolí ostrova Darwin má homogénne zloženie, čo poukazuje na jej relatívne mladý vek, a vykazuje podobné chemické zloženie ako láva v tzv. horúcich škvrnách, teda v miestach šírenia vulkanickej činnosti na súostroví Galapágy.
Predpokladá sa, že ostrov Darwin doteraz prekonal minimálne dva erupčné cykly, ktoré mali za následok vytvorenie dvoch vrstiev vápenca oddelených plagioklasovým čadičom. Dá sa tiež s určitosťou povedať, že ostrov Darwin tvoria zvyšky omnoho väčšieho celku, ktorý sa tu kedysi nachádzal. Avšak potom ako ostrov prešiel do erupčnej fázy, bol tento celok vystavený erózii.
Turizmus.
Darwinský oblúk je prírodná kamenná klenba, ktorá bola kedysi dávno súčasťou tohto obrovského celku, nachádza sa vo vzdialenosti menej ako jeden kilometer od hlavného ostrova Darwin a je hlavnou atrakciou pre neveľký počet turistov, ktorí sa rozhodnú ostrov navštíviť. Ostrov Darwin nemá prepojenie s pevninou. V dôsledku toho je vyhľadávanou lokalitou iba pre turistov, ktorí sa chcú potápať, avšak pre veľkú vzdialenosť od hlavného ostrova sem prichádza iba obmedzený počet vyhliadkových lodí. Na ostrove Darwin sa vyskytujú rozmanité formy morského života vrátane hojného počtu rýb. Okolité vody priťahujú do tejto oblasti v období od júna do novembra viaceré jedince žraloka veľrybého a žraloka čiernocípeho. Okrem nich je tu možné nájsť aj karetu obrovskú, manty a delfíny. Dňa 18.05.2021 sa Darwinský oblúk rozpadol.
Sheep (Pink Floyd)

„Sheep“ (pôvodne pod pracovným názvom „Raving and Drooling“) je v poradí štvrtá skladba z albumu "Animals", ktorý vydala britská rocková skupina Pink Floyd v roku 1977. 
História.
Počas ich turné v roku 1974 skupina predstavila vtedy tri nové skladby, a to: „You've Got to Be Crazy“ (neskôr premenovaná na „Dogs“), „Shine On You Crazy Diamond“ a „Raving and Drooling“. 
Skladba bola pôvodne viacej bluesovo založená. Držaný tón vokalistu (Watersa) preberá následne syntetizátor. Táto skladba spolu so skladbou „You've Got to Be Crazy“ mali pôvodne byť súčasťou predchádzajúceho albumu "Wish You Were Here" (1975), ale plány sa zmenili a tieto skladby skončili v trochu zmenenej forme na albume "Animals." Verzie nahrané vo Wembley 1974 boli oficiálne vydané v boxsetoch albumu "Wish You Were Here". 
Koncertné verzie.
Skladba bola pravidelnou súčasťou turné "In the Flesh Tour" v roku 1977, otvárala celý koncert. Počas vystúpenia bolo použité obrovské množstvo pyrotechniky. Skladba mala byť aj súčasťou setlistu na turné "A Momentary Lapse of Reason Tour" (1987-90), ale Gilmour si myslel, že nedokáže vytiahnuť potrebné výšky ako Roger Waters. 
Skladbu zahral taktiež aj Roger Waters počas jeho sólového turné "The Dark Side of the Moon Live".
Tim Robbins

Timothy Francis Robbins (* 16. október 1958, West Covina, Kalifornia, USA) je americký herec (držiteľ Oscara), scenárista, režisér, producent, aktivista a muzikant. Bol dlhoročným partnerom herečky Susan Sarandonovej.
Životopis.
Narodil sa v Kalifornii ale vyrastal v New Yorku. Jeho matka Mary Bledsoe bola herečka a otec Gilbert Robbins hudobník. Má dve sestry – Adele a Gabrielle, a brata Davida. V mladosti sa jeho katolícka rodina presťahovala do Greenwich Village. V divadle začal hrať už v 12 rokoch. Kvôli štúdiu sa neskôr vrátil do Kalifornie.
Jeho herecká kariéra začala v newyorských divadlách, po štúdiu na univerzite sa stal spolu so svojimi spolužiakmi členom experimentálnej divadelnej skupiny v Los Angeles. Najskôr získaval malé roly vo filmoch, prerazil postavou Ebbyho Calvina "Nuke" LaLooshe vo filme "Bull Durham".
Priazeň kritikov a cenu za najlepšieho herca na Filmovom festivale v Cannes mu priniesla úloha Roberta Altmana vo filme "Hráč". Spolu s Morganom Freemanom hral vo filme "Vykúpenie z väznice Shawshank", natočenom podľa predlohy Stephena Kinga.
Napísal, produkoval a režíroval niekoľko filmov so silným sociálnym obsahom ako napríklad kladne hodnotený film "Mŕtvy muž prichádza", kde stvárnili hlavné postavy Susan Sarandonová a Sean Penn. Za tento film získal nomináciu na Oscara ako najlepší režisér. Oscara za najlepší mužský herecký výkon vo vedľajšej úlohe získal za film "Tajomná rieka".
V roku 2006 režíroval divadelnú adaptácii novely George Orwella "1984".
Spolu s herečkou Susan Sarandonovou, s ktorou žil v rokoch 19882009, má dvoch synov – Jacka Henryho (* 1989) a Milesa Guthrieho (* 1992).
Sóstratos z Pellény

Sóstratos ("Sóstratos") bol olympijský víťaz v behu dorastencov na jedno stadion v roku 460 pred Kr.
Sóstratos z achájskej Pellény bol na 80. olympijských hrách v roku 460 pred Kr. korunovaný olivovou ratolesťou za víťazstvo v behu dorastencov na jedno stadion. Túto disciplínu zaradili do programu olympijských hier v roku 632 pred Kr. a prvým jej víťazom bol Polyneikes z Élidy. 
Olympijské víťazstvo Sóstrata z Pellény zaznamenal staroveký autor Pausanias v historke o jeho krajanovi olympionikovi Oibótovi z Dým, ktorá kolovala v Acháji na Peloponéze. Pausanias o tom uvádza: „"V krajine dymskej je tiež hrob Oibótov. Aj keď tento Oibótas zvíťazil v Olympii ako prvý z Achájčanov, nedostalo sa mu od nich žiadnych pôct; preto Oibótas vyslovil kliatbu, aby už nikto z Achájčanov nezískal olympijské víťazstvo. Ktosi z bohov nenechal jeho kliatbu bez vypočutia. Achájčania neskôr hľadali príčinu, že prečo si nevedia vydobyť olympijské vence, poradili sa a poslali poslov do Delf. Len čo si rôzne uctili Oibóta a len čo umiestnili jeho sochu do Olympie, hneď získal víťazstvo pellénsky Sóstratos v behu na stadion medzi chlapcami. Dodnes sa zachováva zvyk vykonávať Oibótovi tryznu od tých Achájčanov, ktorí chcú súťažiť v Olympii, a keď zvíťazia, ovenčia vencom Oibótovu sochu v Olympii."" V skutočnosti sa v rozmedzí rokov 756 (Oibótas) až 460 pred Kr. (Sóstratos) vyskytli traja achájski olympijskí víťazi: Ikaros z Hyperésie (688 pred Kr.), Fanas z Pellény (512 pred Kr.) a Pataikos z Dým (496 pred Kr.).
Mater (hudobná skupina)

Mater bola slovenská hudobná skupina, ktorá sa skladala z dvoch členov GR Teamu Tona S. a Rebela. Tvorba týchto dvoch členov sa zaznamenáva do roku 2002, kedy začínajú obidvaja so svojou tvorbou. Od roku 2007 boli zastrešovaní pod hudobným vydavateľstvom Gramo Rokkaz, kde neskôr vzniklo rapové zoskupenie GR Team, v ktorom sa nachádzali okrem dvoch členov skupiny Mater aj raperi Decko a Danosť. Po vytvorení tohto zoskupenia, tj. okolo roku 2013 sa prestáva používať názov tejto skupiny a členovia tvorili skôr samostatne alebo v rámci Gramo Rokkaz.
Diskografia.
Medzi diela tejto skupiny patrí voľne stiahnuteľný mixtape "„Pre tých, čo zabudli: Toto je rap!“", kde okrem Tona S. a Rebela rapujú aj Decko, Danosť, Opak, PanTau, Ataker a o mixy sa postaral DJ Metys. Tento nosič má 19 skladieb, z toho 4 remixy a 13 novonarapovaných piesní. Mixtape vyšiel okrem digitálnej formy aj v klasickej podobe v limitovanom náklade. Vyšiel už po tom ako sa chalani zo skupiny Mater stali členmi vydavateľstva Gramo Rokkaz. Produkciu drvivej väčšiny trackov si medzi seba rozdelili producenti teamu Gramo Rokkaz – Analytik má na konte 7, Deryck a Smart (už bývalý člen Gramo Rokkaz) zhodne po 4 a Dame (taktiež bývalý člen Gramo Rokkaz) 2. O zvyšok sa postarali „hosťujúci“ hráči Jazzy a Fella. Nahrávanie nového materiálu prebiehalo striedavo v štúdiách Bodák Records, Creative Music House a Zion 5.
Anthrópos (olympionik)

Anthrópos ("Anthrópos") bol olympijský víťaz v boxe v roku 456 pred Kr.
Meno olympijského víťaza Anthrópa (gr. človeka) je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier. Anthrópos je na tomto značne poškodenom papyruse uvedený v deviatom riadku vpravo. Posledné dve písmená jeho mena a názov jeho domovskej krajiny na papyruse chýbajú (Άνθρωπ[ος]... Anthróp[os]...).
Box (pygmé) sa stal olympijskou disciplínou na 23. hrách v roku 708 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.
Jojo Moyes

Jojo Moyes alebo Jojo Moyesová, vlastným menom Pauline Sara Jo Moyes Arthur, (* 4. august 1969, Londýn, Anglicko) je britská novinárka a spisovateľka. Je jednou z mála spisovateľov, ktorí vyhrali dvakrát cenu za romantický román roka "Romantic Novel of the Year Award". Jej knihy boli preložené do jedenástich jazykov.
Biografia.
Študovala na "Royal Holloway, University of London" a na "Bedford New College, London University". Desať rokov pracovala pre britský denník The Independent (s ročnou prestávku keď pracovala pre "Sunday Morning Post" v Hongkongu). Aktívne začala písať v roku 2002. Jej prvou knihou je "Sheltering Rain". Dvakrát vyhrala cenu "Romantic Novel of the Year Award". Prvýkrát v roku 2004 za knihu "Foreign Fruit" a druhýkrát v roku 2011 za knihu "Posledný list od milenca" ("The Last Letter From Your Lover").
Žije na farme v Saffron Walden, v Essexe s manželom Charlesom Arthurom, s ktorým má tri deti.
Majstrovstvá Strednej Ameriky v hádzanej mužov 2015

Majstrovstvá Strednej Ameriky v hádzanej mužov 2015 boli v poradí 2. majstrovstvá Strednej Ameriky v hádzanej mužov, ktoré organizuje Stredoamerická hádzanárska konfederácia (CCAB) v spolupráci s Panamerickou hádzanárskou federáciou (PATHF). Konali sa v Cartagu, v Kostarike v dňoch od 16.20. novembra 2015, za účasti 5 tímov. Turnaj sa skladal iba z jednej päťčlennej skupiny bez nasledovných vyraďovacích zápasov. Zápasy sa odohrali v aréne Polideportivo de Cartago. Víťazom sa stala , ktorá zvíťazila vo všetkých stretnutiach.
Turnaj slúžil zároveň ako kvalifikácia stredoamerických družstiev na Panamerické majstrovstvá 2016, ktoré sa uskutočnili v Argentíne. Kvalifikovalo sa na ne iba víťazné družstvo.
Korešpondent

Korešpondent (zo ; iné názvy: spravodajca, dopisovateľ) je v širšom zmysle kmeňový pracovník redakcie (redaktor) pôsobiaci mimo ústredia, avšak najčastejšie – a zároveň v užšom zmysle – sa tento výraz používa pre zahraničného spravodajcu. Výrazom korešpondencia možno označiť činnosť korešpondenta.
Typológia.
Podľa dĺžky doby pôsobenia v teréne sa rozoznáva:
Podľa miesta pôsobenia vo vzťahu k domovskému štátu redakcie sa stály korešpondent môže byť:
Iné typy korešpondentov zahŕňajú:
História.
Za jedného z prvých zahraničných korešpondentov sa pokladá Henry Crabb Robinson, ktorého britský denník "The Times" v súvislosti s napoleonskými vojnami vyslal do Altony (súčasť Hamburgu), kde v období od marca do augusta 1807 prinášal správy z diania na kontinente. William Howard Russell, ktorý pôsobil 22 mesiacov ako vyslaný korešpondent "The Times" na fronte počas krymskej vojny býva označovaný za jedného z prvých moderných vojnových korešpondentov. Svojej správy odosielal telegraficky a v Británii mali až taký dopad na verejnosť, že viedli k pádu vlády.
V 20. storočí výrazne vzrástol počet korešpondentov. Keďže sú miesta korešpondentov nákladné, menej významné periodiká miesto vysielania vlastných korešpondentov využívajú služby spravodajských agentúr, resp. nakupujú žurnalistické prejavy korešpondentov iných periodík.
CD Projekt RED

CD Projekt RED je herné vývojárske štúdio sídliace v Poľsku vo Varšave. Založené bolo v roku 2002 ako dcérska spoločnosť CD Projektu. Medzi jej najznámejšie hry patrí séria Zaklínač.
História.
Štúdio bolo založené v roku 2002 Michalom Kicińským a Marcinom Iwińským ako dcérska spoločnosť CD Projektu.
V roku 2007 vydalo svoju prvú hru – Zaklínač. Tá stála na pevných základoch z kníh Andrzeja Sapkowského s rovnomenným názvom. Pretože hra zožala hlavne v Poľsku veľký úspech rozhodlo sa štúdio vytvoriť ďalší diel. Ten vyšiel pod názvom () v roku 2011 na PC a neskôr v roku 2012 na Xbox 360.
Dnes.
Dnes je CD Projekt RED známy predovšetkým vďaka hre (), ktorá vyšla 19. mája 2015 na PC, PS4 a Xbox One. V tom istom roku bola na Golden Joysticks Awards vyhlásená za hru roku 2015.
Rue Alibert

Rue Alibert ("Alibertova ulica") je ulica v Paríži. Nachádza sa v 10. obvode.
Poloha.
Ulica vedie od "Quai de Jemmapes" ku kanálu Saint-Martin a končí na križovatke ulíc "Avenue Claude-Vellefaux" a "Avenue Parmentier". Ulica je orientovaná od západu na východ. Za kanálom pokračuje cez otáčavý most ulica "Rue Dieu".
História.
Názov ulice sa v histórii viackrát zmenil: "Ruelle Dagouri" (1740), "Rue Notre-Dame, Ruelle des Postes" a "Impasse Saint-Louis". Kvôli ministerskému nariadenia z 20. októbra 1802 o minimálnej dĺžke ulíc 10 metrov bola ulica predĺžená k "Rue Saint-Maur". V roku 1824 bola pasáž premenená na ulicu. Kvôli kráľovskému výnosu zo 6. decembra 1827 o minimálnej dĺžke ulíc 15 metrov bola ulice opäť predĺžená a získala súčasnú podobu. 19. januára 1840 ulica získala súčasný názov s ohľadom na blízku hôpital Saint-Louis. Súčasný názov ulice je podľa Jean-Louis Aliberta, francúzskeho lekára.
Dňa 13. novembra 2015 počas teroristických útokov bol prepadnutý bar "Le Carillon" v dome č. 18 a reštaurácia "Le Petit Cambodge" na čísle 20.
Jean-Louis Alibert

Jean-Louis Alibert (* 2. máj 1768, Villefranche-de-Rouergue, Francúzsko – † 4. november 1837, Paríž, Francúzsko) bol francúzsky lekár a jeden zo zakladateľov dermatológie.
Životopis.
Pôvodne chcel byť kňazom a medicínu začal študovať až v 26. rokoch. Od roku 1801 pracoval v Hôpital Saint-Louis. Bol lekárom Ľudovíta XVIII. A bol aj tým, kto konštatoval jeho smrť. Dňa 11. marca 1819 sa stal vedúcim lekárom v Saint-Louis. 
Do "Kráľovskej lekárskej akadémie" vstúpil 27. decembra 1820. Roku 1827 mu bol udelený titul baróna.
Bajkivka (Kalynivský rajón)

Bajkivka () je dedina ("село") na Ukrajine v Kalynivskom rajóne vo Vinnyckej oblasti. Žije tu 552 obyvateľov.
Prísaha

Prísaha je slávnostné potvrdenie pravdivosti niečoho alebo sľúbenie niečoho. Prísaha môže byť:
a podobne
Vojenská prísaha

Vojenská prísaha je slávnostný sľub, ktorým vojaci deklarujú svoju vernosť vlasti. V Ozbrojených silách Slovenskej republiky tento slávnostný sľub vojaci spravidla skladajú po skončení základného vojenského výcviku.
Text vojenskej prísahy v OS SR.
Obsah vojenskej prísahy stanovuje § 3 zákona č. 321/2002 Z. z. o ozbrojených silách Slovenskej republiky takto:
Afta

Afta (z gréc. άφθη afté) je oválny belavý alebo žltobiely vriedok. Na slizniciach vzniknutá prasknutím pľuzgieru (vezikulu). Povrch afty je tvorený fibrinovou masou s neutrofilnými granulocytmi. Afty sú vždy bolestivé, môžu krvácať, alebo môžu byť kontaminované baktériami. Afty sa tvoria najčastejšie na sliznici ústnej dutiny, ale taktiež na slizniciach genitálií. U ľudí vznikajú afty pri infekciách herpesvírmi či Coxsackie vírmi. U zvierat sú afty príznakom vysoko nákazlivých chorôb, ako je slintačka a krívačka či vezikulárna choroba ošípaných.
Kvalifikácia na Majstrovstvá Európy v basketbale žien 2017

Kvalifikácia na Majstrovstvá Európy v basketbale žien 2017 bola kontinentálna kvalifikácia v basketbale žien na Majstrovstvá Európy 2017, ktorú organizuje Európska basketbalová federácia (FIBA Europe). Zúčastnilo sa jej 33 družstiev, ktoré súťažili o 15 postupových miest na záverečný turnaj v deviatich kvalifikačných skupinách. Kvalifikácia prebiehala od 21. novembra 2015 do 23. novembra 2016. 
Priamy postup.
Priamo postúpilo iba družstvo hostiteľskej krajiny:
Nasadenie do výkonnostných košov.
FIBA Europe nasadila družstvá do výkonnostných košov podľa ich umiestnenia v predchádzajúcej kvalifikácii a na finálovom turnaji ME 2015.
Pozn: Číslo v zátvorke udáva umiestnenie vo svetovom rebríčku FIBA k októbru 2015.
Tretia svetová vojna

Tretia svetová vojna je hojne používané označenie pre prípadný hypotetický globálny vojnový konflikt, ktorý by v budúcnosti mohol nastať. Hoci vojny prebiehali v celých dejinách ľudstva, pričom tie významnejšie boli pomenované (napríklad tridsaťročná vojna, vojny o španielske dedičstvo, sedemročná vojna, zimná vojna, vojna vo Vietname alebo napoleonské vojny), až s príchodom globalizácie vzniklo označenie "svetová vojna" pre konflikt, ktorého sa zúčastní väčšina štátov sveta.
Vzhľadom na rozvoj vojenskej techniky možno usudzovať, že v prípadnej tretej svetovej vojne by mohli byť nasadené zbrane hromadného ničenia, akými sú napríklad jadrové zbrane alebo biologické zbrane. Tento scenár napr. reálne hrozil v období studenej vojny. K tretej svetovej vojne sa preto vzťahuje slávny citát Alberta Einsteina: "„Neviem, čím sa bude bojovať v tretej svetovej vojne, ale v štvrtej to budú polená a kamene.“"
Niektorí historici termín tretia svetová vojna používajú pre studenú vojnu a pre možnú ďalšiu budúcu vojnu používajú termín štvrtá svetová vojna.
Russenorsk

Russenorsk je pidžinový jazyk, kombinujúci v sebe prvky nórčiny a ruštiny, konkrétne jej bielomorského dialektu pomorštiny ("pomorskij jazyk"; nejde o pomorčinu Pomoranska), ktorá má silný baltsko-fínsky, menovite karelský substrát. Russenorsk vznikol v komunite ruských obchodníkov a nórskych rybárov v arktických oblastiach. Používaný bol v oblasti nórsko-ruskej hranice (Barentsovo more, polostrov Kola, ale aj súostrovie Špicbergy). 
K rozšíreniu tohto jazyka viedol hlavne čulý výmenný obchod medzi oboma komunitami a tiež skutočnosť, že ako pre Rusov, tak pre Nórov v arktických oblastiach bolo problematickejšie spojiť sa s inými oblasťami ich krajiny než so sebou navzájom. Jazyk bol používaný zhruba od 17. storočia (prvé doložené slovo) až do 20. storočia. Októbrová revolúcia v Rusku v roku 1917 však veľmi sťažila možnosť kontaktov medzi ruskou a nórskou komunitou. Tým sa aj znížila potreba spoločného dorozumievania. K strate významu jazyka viedla aj výrazná zmena spoločnej hranice medzi Nórskom a Ruskom, ktoré stratilo roku 1917 formálnu zvrchovanosť nad Fínskom. V roku 1919 obsadilo Fínsko oblasť okolo mestečka Petsamo, čím bola až do roku 1944 prerušená aj spoločná hranica medzi Ruskom a Nórskom. Úplne posledná doložená transakcia v tomto jazyku bola uzavretá v roku 1923. Zo sociologického hľadiska bolo zaujímavé, že jazyk bol používaný naprieč sociálnymi vrstvami. Niektoré morfologické javy v jazyku russenorsk sú pripočítané vplyvu ešte iných jazykov. Napríklad koncovka "-om" u slovies, pochádza možno z pidžinizovanej angličtiny používanej v prístave Archangeľsk. Avšak toto tvrdenie nie je celkom presvedčivo dokladovateľné.
Gramatika jazyka russenorsk bola veľmi jednoduchá ako u všetkých pidžinových jazykov. Bola preukázaná existencia asi 400 slov. V drvivej väčšine sa slovná zásoba týkala problematiky obchodu, lovu a rybolovu (prípadne súvisiacich tém ako počasie), nezasahovala však do menej frekventovaných tém komunikácie ako napríklad politiky a hudby. Slová jazyka boli ovplyvnené či prebraté v 50% prípadov z nórčiny, v 40% z ruštiny a ďalej sa v jazyku prejavovali vplyvy angličtiny, holandčiny, dolnonemčiny, fínčiny, francúzštiny, švédčiny a saamských (laponských) jazykov.
Agrokomplex – Výstavníctvo Nitra

agrokomplex NÁRODNÉ VÝSTAVISKO, štátny podnik je slovenská spoločnosť zaoberajúca sa organizáciou a usporadúvaním výstav.
Dejiny.
1. januára 1973 vzniklo na podnet rezortu pôdohospodárstva Výstavníctvo poľnohospodárstva a potravinárskeho priemyslu, odštepný závod so sídlom v Nitre. Tento závod zabezpečoval svoju činnosť prostredníctvom štyroch stredísk: aranžérsko-reprodukčného, zámočníckeho, montážno-stavebného a projekčného.
1. januára 1976 sa zriadila účelová organizácia Agrokomplex – Výstavníctvo stálej celoštátnej poľnohospodárskej výstavy v Nitre.
V roku 1989 bola zriadená príspevková organizácia Agrokomplex – Výstavníctvo Nitra. V tomto období sa začali pripravovať nové témy veľtrhov a didakticko-náučné zameranie výstavy Agrokomplex sa menilo na komerčné s cieľom vytvoriť moderné informačné výstavné a veľtrhové podujatia zamerané na trh. Organizovali sa nové veľtrhové projekty, ktoré sa konajú dodnes. Najúspešnejšie z nich sú zamerané na nábytok a bývanie, gastrotechniku, strojárstvo, zváranie, zlievanie a metalurgiu, stavebnú mechanizáciu, záhradkárstvo, automobily, lesníctvo a drevospracujúce technológie.
Od 1. januára 2008 existuje výstavisko v novej právnej forme ako Agrokomplex – Výstavníctvo Nitra, štátny podnik.
Súčasnosť.
Výstavný areál má celkovú rozlohu 143 ha, celková kapacita výstavného areálu je 90 906 m², krytá výstavná plocha v pavilónoch 40 906 m², voľná výstavná plocha 50 000 m², počet pavilónov 15, výstavisko má k dispozícii 1 kongresovú halu a 5 kongresových miestností.
Agrokomplex – Výstavníctvo ponúka na výber pre návštevníkov aj pre vystavovateľov veľké množstvo výstav a veľtrhov s rôznorodým zameraním.
Univerzita Komenského v Bratislave, Vedecký park

Vedecký park Univerzity Komenského je samostatne fungujúca jednotka UK, čo umožňuje rýchlejšie a flexibilnejšie reagovanie na nové výzvy aplikovanej vedy a výskumu. Prostredníctvom eko-systému vedeckého parku sú vedci a výskumníci ľahšie zapájaní do komerčných aktivít, spolupracujú s technologickými firmami.
Lokalita.
Vedecký park Univerzity Komenského v Bratislave sa nachádza na Ilkovičovej ulici č.8 v bratislavskej Mlynskej doline, hneď oproti Prírodovedeckej fakulte UK.
Dejiny.
Dohoda o výstavbe parku bola podpísaná 9. januára 2014. Základný kameň bol položený 27. februára 2014. Celková cena parku – budovy aj jej vedeckého vybavenia bola projektovaná na 42 miliónov eur (z toho 35 z Eurofondov, 4,2 zo štátnych zdrojov a 2 zo zdrojov univerzity). Budovu vedľa Prírodovedeckej fakulty UK stavala firma Váhostav. Vedecký park bol slávnostne otvorený 26. februára 2016. Riaditeľom parku je biológ Ján Turňa.
Zameranie vedeckého parku.
Technologicky je Vedecký park UK v Bratislave zameraný na oblasť molekulárnej medicíny, environmentálnej medicíny a biotechnológií. Okrem tohto zamerania je však vedecký park orientovaný aj na spoločenskovedné a humánne disciplíny.
V rámci biotechnólogií sa vedecký park venuje oblastiam:
Unikátne prístrojové vybavenie Vedeckého parku UK.
Medzi mnoho unikátnych prístrojov patria napríklad:
Datsun

Datsun je v minulosti používaná značka japonských automobilov, predchodca značky Nissan.
V roku 1911 bola v Tokiu založená firma, ktorej angl. názov znel Kwaischinsha Motocar Works, v roku 1914 postavili prvý osobný automobil, ten nazvali „DAT“. Názov nového automobilu bol skratkou priezvisk zakladateľov spoločnosti:
V roku 1918 sa spoločnosť premenovala na (v angl. verzii) Kwaishinsha Motorcar Co. a v roku 1925 na (v angl. verzii) DAT Motorcar Co. Popri výrobe osobných vozidiel sa DAT a Datsun zaoberali výrobou nákladných automobilov. Podstatná väčšina výroby spoločnosti ležala v nákladných autách, pretože v tých časoch prakticky neexistoval trh s osobnými automobilmi a odbyt bol veľmi nízky. V roku 1918 boli vyrobené prvé nákladne automobily DAT určené pre armádne účely. Nízky dopyt po armádnych vozidlách v 20. rokoch prinútil v roku 1926 DAT k spojeniu s druhým najúspešnejším výrobcom nákladných áut, Jitsuyo Motors.
V roku 1926 sa tokijský DAT Motors spojil s Jitsuyo Jidosha Co. Ltd. z Ósaky, známou aj pod názvom Jitsuyo Motors (založený v roku 1919 ako dcérska spoločnosť firmy Kubota), a vznikla v Osake firma, ktorej angl. názov znel DAT Automobile Manufacturing Co. Ltd., a ktorá existovala do roku 1932.
V roku 1931 DAT prišiel s novým malým automobilom, prvým Datson-om, čo znamenalo "syn DAT-u". Neskôr v roku 1933, keď nad DAT Motors prevzal kontrolu Nissan, bola posledná slabika názvu Datson zmenená na "sun", pretože "son" v japončine znamená aj "prehra", odkiaľ pochádza názov Datsun.
V roku 1933 bol názov spoločnosti japonizovaný na Jidosha-Seizo Co., Ltd. a spoločnosť sa presunula do Jokohamy. Názov Datsun sa používa až do roku 1983.
Kleitomachos z Téb

Kleitomachos ("Kleitomachos") bol jedným z najslávnejších športovcov v úpolových disciplínach v dejinách starovekého Grécka.
Kleitomachos, syn Hermokrata z boiótskych Téb, dosiahol na olympijských hrách dve víťazstvá, a to v pankratiu v roku 216 pred Kr. a na nasledujúcich hrách v roku 212 pred Kr. v boxe. Okrem dvojnásobného triumfu z Olympie sa zapísal do dejín aj ojedinelým výkonom, keď si na celogréckych hrách v Delfách a v Isthmii počas jedného dňa vybojoval víťazstvá vo všetkych úpolových disciplínach (zápasenie, box a pankration). 
Socha Kleitomacha stála kedysi v olympijskej "Altide". Ešte v druhom storočí si ju mohol prezrieť grécky cestovateľ a autor knihy "Cesta po Grécku" Pausanias, ktorý o Kleitomachovi zaznamenal toto: „"Sochu thébskeho Kleitomacha venoval Hermokrates, otec Kleitomachov; vyznamenal sa týmto: na Isthmu zdolal dospelých zápasníkov v zápasení a ešte v ten istý deň premohol v súboji účastníkov pästného zápasu a tých, ktorí sa dostavili k pankratiu. Na hrách pýtickych získal všetky víťazstvá v počte tri. V Olympii bol tento Kleitomachos vyhlásený ako druhý po Theagenovi z Thasu, a to v pankratiu i v pästnom zápase. V pankratiu potom dosiahol víťazstvo na sto štyridsiatej prvej olympiáde. Počas nasledujúcej olympiády sa tento Kleitomachos opäť zúčastnil pankratia i pästného zápasu, ale v ten istý deň zatúžil po účasti v zápasení i pästného zápasu tiež élidský Kapros. Keď potom Kapros získal víťazstvo v zápasení, upozornil Kleitomachos hellanodikov, že nebude od nich spravodlivé, ak vyhlásia pankration skôr, než utrpí poranenia v pästnom zápase. Hovoril oprávnene i bol vyhlásený pankration, a keď bol porazený Kaprom, s duševnou i telesnou húževnatosťou sa pustil do boja s účastníkmi v pästnom zápase (a zvíťazil).""
Ulsterský obranný pluk

Ulsterský obranný pluk (, skr. UDR) bol pechotný pluk britskej armády vytvorený v roku 1970 a rozpustený v roku 1992. Jeho oficiálnou úlohou bola „obrana života a majetku v Severnom Írsku proti ozbrojeným útokom alebo sabotážam“, ale na rozdiel od vojakov zo Spojeného kráľovstva, nebol nikdy použitý na zvládnutie davu alebo vykonávanie poriadkových povinností v mestách. Išlo o najväčší peší pluk v britskej armáde, ktorý bol tvorený zo 7 práporov a ďalšie 4 sa pridali v priebehu dvoch rokov. UDR pozostával väčšinou z dobrovoľníkov na čiastočný úväzok, až do roku 1976, kedy bola pridaná aj služba na plný úväzok. Nábor v Severnom Írsku prebiehal kvôli vnútrokomunitnému sporu. Niektorí členovia UDR (hlavne ulsterskí protestanti) boli obvinení z náboženskej diskriminácie. Pluk bol pôvodne zamýšľaný, aby odrážal demografiu Severného Írska a začal regrutovať katolíkov, ktorí tvorili 18 % jeho vojakov. Do roku 1972 tento počet klesol z rôznych príčin na 3 %. Pluk bol pod takou trvalou kritikou, neporovnateľne výraznejšou než iné jednotky britskej armády.
Tento pluk bol v britskej armáde jediný, ktorý bol v aktívnej službe po celú jeho 22 ročnú existenciu. Bol to tiež prvý britský pluk, ktorý do svojej štruktúry začlenil aj ženy.
V roku 1992 bol pluk zlúčený s Kráľovskými írskymi jazdcami a vznikol Kráľovský írsky pluk.
Nemocnice na kraji města – nové osudy

Nemocnice na kraji města – nové osudy je voľné pokračovanie seriálu "Nemocnice na kraji města" a "Nemocnice na kraji města po dvaceti letech". Scenár napísala Lucie Konášová. 
Ako v predchádzajúcich sériách, aj dej tejto série sa odohráva v Borskej nemocnici, kde pokračujú životné osudy hlavných hrdinov – tentokrát primárky Alžbety Čeňkovej (Eliška Balzerová), riaditeľa Arnošta Blažeja (Josef Abrhám), jeho dvoch synov Arnošta a Jána, manželov Machovcových a ich dcéry Vendulky, či mladej sestry Fany (Danica Jurčová). Dôležitými postavami seriálu sú tiež postavy ortopéda Krištofa Pavelku a doktorky chirurgie Marie Hudcovej.
Premiéra 1. epizódy bola vysielaná 26. septembra 2008.
Viktor Pečovský

Viktor Pečovský (* 24. máj 1983, Brezno) je profesionálny slovenský futbalista hrajúci za slovenský klub MŠK Žilina.
Do klubu MŠK Žilina Pečovský prestúpil v júni 2011. Predtým 11 rokov pôsobil v klube FK Dukla Banská Bystrica.
Reprezentácia.
Debut v reprezentácií zažil 15. augusta 2012, keď Slováci vyhrali proti Dánsku v priateľskom zápase v Odense . Svoj prvý a zároveň jediný reprezentačný gól vsietil Bosne a Hercegovine 6. septembra 2013.
Ivaniv (Kalynivský rajón)

Ivaniv () je dedina ("село") na Ukrajine v Kalynivskom rajóne vo Vinnyckej oblasti. Žije tu 4 628 obyvateľov.
Démétrios

Démétrios alebo zriedkavo Demetrios ("Démétrios") môže byť:
Návnada

Návnada môže byť:
Strach (rozlišovacia stránka)

Strach môže byť:
Žaba

Žaba môže byť:
Žaby

Žaby môže byť:
Kukuľa behavá

Kukuľa behavá ("Geococcyx velox") je stredoamerický vták z čeľade kukučkovité ("Cuculidae").
Rozšírenie.
Je hojne rozšírená v Salvádore, Guatemale, Hondurase, Mexicu a Nikarague.
Opis.
Podobá sa na kukuľu zemnú ("Geococcyx californianus") ale je menšia a má kratší zobák.
Althaimenes (rozlišovacia stránka)

Althaimenes alebo Althaimenés ("Althaimenes", iný prepis: "Althaimenés") môže byť:
DAX

DAX () je nemecký burzový index Frankfurtskej burzy. Tvorí ho 40 najvýznamnejších nemeckých spoločností zo segmentu blue chip.
Počíta sa od 30. decembra 1987, keď bola počiatočná hodnota stanovená na 1000 bodov. Historické dáta boli prepočítané až do roku 1959. Akciové tituly sa do indexu zaraďujú na základe dvoch kritérií - objem obchodov a trhovej kapitalizácie na báze free-float. Vstupné údaje pre výpočet hodnoty indexu DAX sa čerpajú z trhových kurzov akcií z Exchange Electronic Trading (XETRA).
24. novembra 2020 oznámila burza Deutsche Börse rozšírenie indexu o desať ďalších komponentov, aby plnšie odrážala modernú štruktúru nemeckej ekonomiky. Rozšírenie sa uskutočnilo v 3. štvrťroku 2021.
Výpočet indexu.
Od januára 2016 sa index počíta každý obchodný deň od 9:06 SEČ. Pri výpočte DAX sa používajú ceny akcií na elektronickej burze XETRA.
Pre výpočet na základe vzorca Etienna Laspeyresa sú ceny akcií vybraných kótovaných spoločností vážené podľa ich trhovej kapitalizácie.
Do úvahy sa berú len akcie, ktoré sú voľne plávajúce. Ak je kapitál spoločnosti rozdelený na viacero druhov akcií (napríklad kmeňové akcie a prioritné akcie), používa sa druh akcií s vyššou likviditou.
Kritériá výberu.
Od septembra 2021 majú spoločnosti právo byť zaradené do DAX len na základe jedného hlavného kritéria – trhovej kapitalizácie akciovej spoločnosti. Do úvahy sa berie celková hodnota všetkých akcií, ktoré sú voľne obchodovateľné a nie sú v rukách strategických investorov. Ostatné predchádzajúce kritériá ako napríklad činnosť obchodovania s týmito cennými papiermi, zanikli.
Okrem toho bola zavedená nová prísna podmienka: uchádzači o DAX 40 musia mať aspoň dva roky ziskovosti, ako aj pravidelne predkladať nielen ročné a polročné, ale aj štvrťročné auditované správy.
Akcia môže byť vylúčená z indexu medzi dátumami rebalancovania, ak jej váha presiahne 10% a 30-dňová historická volatilita akcie presiahne 250%.
Prehľad spoločností.
Zoznam spoločností v indexe DAX k 21. septembru 2015.
Hippostratos

Hippostratos ("Hippostratos") môže byť:
Hippostratos z Krotónu

Hippostratos ("Hippostratos") bol olympijský víťaz v behu na jedno stadion v rokoch 564 a 560 pred Kr.
Hippostrata z Krotónu korunovali v Olympii na 54. a na 55. hrách olivovou ratolesťou z posvätnej olivy "Darkyne krásnych vencov" (Kallistefanos) za víťazstvá v behu na jedno stadion, v najstaršej olympijskej disciplíne, podľa tradície zavedenej už na prvých hrách, t. j. v roku 776 pred Kr.. Beh na jedno stadion na olympijských hrách vždy považovali za hlavné preteky. Menom jeho víťaza sa označovala celá olympiáda.